
ประกาศองค์การบริหารส่วนตำบลนาโยงใต้
เรื่อง  กำหนดนโยบายความโปร่งใสและตรวจสอบได้ขององค์การบริหารส่วนตำบลนาโยงใต้

-----------------------------------------------------------------------------------
 
องค์การบริหารส่วนตำบลนาโยงใต้  เป็นองค์กรปกครองส่วนท้องถิ่น  มีหน้าที่การบริหารการปกครอง  การพัฒนา  จัดให้มีและให้บริการสาธารณะแก่ประชาชนในพื้นที่รับผิดชอบตามขอบเขตที่กฎหมายกำหนด       เพื่อความเจริญก้าวหน้าของท้องถิ่น  และประโยชน์สุขของประชาชน  เพื่อให้การปฏิบัติราชการขององค์การบริหารส่วนตำบลนาโยงใต้  มีระบบการบริหารจัดการที่ดีตามหลักธรรมาภิบาลตามเจตนารมณ์  พระราชบัญญัติข้อมูลข่าวสารทางราชการ  พ.ศ.  ๒๕๔๐  พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมือง   ที่ดี  พ.ศ.  ๒๕๔๖  การส่งเสริมการบริหารราชการแผ่นดิน  ที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ  กำหนดให้ปลูกฝังค่านิยม  คุณธรรม  จริยธรรมและจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต  ควบคู่กับการบริหารจัดการภาครัฐที่มีประสิทธิภาพ  เพื่อป้องกันและปราบปรามการทุจริตและพฤติมิชอบของเจ้าหน้าที่ของรัฐทุกระดับและตอบสนองความต้องการ  พร้อมอำนวยความสะดวกแก่ประชาชน  เพื่อสร้างความเชื่อมั่นในระบบราชการ

องค์การบริหารส่วนตำบลนาโยงใต้  จึงได้กำหนดนโยบายความโปร่งใสและตรวจสอบได้ขึ้น  เพื่อเป็นมาตรฐานและแนวทางปฏิบัติให้บุคลากรทุกคนพึงยึดถือเป็นแนวทางปฏิบัติควบคู่กับกฎหมาย  ระเบียบ  ข้อบังคับอื่นๆ  ดังนี้
1. ด้านความโปร่งใส
๑.๑  เปิดโอกาสให้ผู้มีส่วนได้ส่วนเสียเข้ามามีส่วนร่วมในการดำเนินการในขั้นตอนต่างๆ  ของหน่วยงานตามภารกิจหลักของหน่วยงาน
๑.๒  ในการดำเนินการเกี่ยวกับการจัดซื้อจัดจ้างจะต้องดำเนินการและส่งเสริมให้เกิดความโปร่งใสในทุกขั้นตอนตามที่กฎหมายกำหนด
๑.๓  ให้เปิดเผยข้อมูลต่างๆ ของหน่วยงานอย่างชัดเจนถูกต้อง  และครบถ้วน  รวมถึงการให้ประชาชนหรือผู้มีส่วนได้ส่วนเสียเข้าถึงข้อมูลต่างๆ ของหน่วยงานได้โดยสะดวกรวดเร็ว
๑.๔  เมื่อมีการร้องเรียนเกี่ยวกับการปฏิบัติหน้าที่ของเจ้าหน้าที่ไม่โปร่งใส  หรือทุจริตต่อหน้าที่  จะต้องมีการสอบข้อเท็จจริงให้แล้วเสร็จโดยเร็ว  พร้อมแจ้งผลการดำเนินการให้ผู้ร้องเรียนทราบ

๒.  ด้านความพร้อมรับผิด

๒.๑  ในการปฏิบัติงาน/การบริหาร  ทุกขั้นตอนของเจ้าหน้าที่ต้องมีความถูกต้องตามกฎหมายระเบียบข้อบังคับต่างๆ  อย่างครบถ้วนเคร่งครัด  กล้าหาญที่จะรับผิดชอบในผลงานการปฏิบัติงานของตน

๒.๒  ต้องปฏิบัติงานตามหน้าที่อย่างเต็มใจและมีประสิทธิภาพและสร้างความเชื่อมั่นแก่สังคมว่าจะขับเคลื่อนหน่วยงานให้เป็นไปตามหลักธรรมาภิบาล

๓.  ด้านความปลอดภัยจากการทุจริตในการปฏิบัติงาน


๓.๑  ไม่มีการเรียกรับเงิน  สิ่งของ  หรือผลประโยชน์อื่นใดจากผู้มีส่วนได้เสีย  หากมีการร้องเรียนหรือชี้มูลว่ากระทำผิดจะต้องย้ายออกจากพื้นที่ก่อน


๓.๒  ไม่ใช้ตำแหน่งหน้าที่ในการเอื้อประโยชน์ต่อตนเองและพวกพ้องของตนหรือผู้อื่น
-๒-

๔.  ด้านวัฒนธรรมคุณธรรมในองค์กร


๔.๑  ให้เจ้าหน้าที่ในหน่วยงานมีความเข้าใจกับการกระทำที่เป็นผลประโยชน์ทับซ้อนหรือสามารถแยกแยะผลประโยชน์ส่วนตน  และผลประโยชน์ส่วนรวมได้


๔.๒  สร้างวัฒนธรรมเพื่อให้เกิดวัฒนธรรมที่ไม่ทนต่อการทุจริต  จนก่อเกิดวัฒนธรรมในการร่วมต่อต้านการทุจริตได้  ให้รางวัลกับผู้ตรวจสอบพบหรือแจ้งเบาะแสการทุจริต


๔.๓  จัดทำแผนปฏิบัติการป้องกันและปราบปรามทุจริต  การตรวจสอบถ่วงดุลภายในหน่วยงาน


๔.๔  มีระบบติดตาม  ตรวจสอบ  และลงโทษผู้กระทำการทุจริตอย่างมีประสิทธิภาพ

๕.  ด้านคุณธรรมการทำงานในหน่วยงาน


๕.๑  ให้จัดทำคู่มือหรือมาตรฐานการปฏิบัติงานตามภารกิจที่ชัดเจน  และเป็นไปตามระเบียบขั้นตอน  และมีระบบป้องกันการตรวจสอบเพื่อป้องกันและละเว้นการปฏิบัติหน้าที่


๕.๒  ในการบริหารงานบุคคล  จะต้องมีการสอนงานแลกเปลี่ยนความรู้และมอบหมายงานที่มีความเป็นธรรม  เท่าเทียม  มีการเสนอแนวคิดที่แตกต่างและไม่เลือกปฏิบัติ


๕.๓  ให้ความสำคัญแก่สภาพแวดล้อมที่เอื้ออำนวยและส่งเสริมในการปฏิบัติงาน

๖.  ด้านการสื่อสารภายในหน่วยงาน


หน่วยงานต้องจัดทำข้อมูล  วิธีการ  การสื่อสาร  เพื่อถ่ายทอดเกี่ยวกับนโยบายทั้ง  ๕  ด้าน  ให้เจ้าหน้าที่ในหน่วยงานรับทราบ  เพื่อให้เกิดความตระหนักและให้ความสำคัญถึงการปฏิบัติที่มีคุณธรรมและความโปร่งใส

จึงประกาศให้ทราบโดยทั่วกัน

                สั่ง  ณ  วันที่   ๑๒   เดือนกันยายน  พ.ศ.๒๕๖๐
                                                    

 (นายทวี  คงบัน)
นายกองค์การบริหารส่วนตำบลนาโยงใต้
